ลาดา อาร์สยาม ดราม่าหนัก เครียดจนร้องไห้ ในละคร สางนางพราย
เป็นอีกหนึ่งนักร้องที่มีความสามารถทางด้านการแสดง สำหรับสาว ลาดา อาร์สยาม หรือ อาภาภัทร สุขสวัสดิ์ชล แต่งานนี้เส้นทางของการเป็นนักแสดงไม่หมูอย่างที่คิด เมื่อต้องเข้าฉากดราม่าหนัก ในละคร สางนางพราย ทางสถานีโทรทัศน์ช่อง 8 พร้อมกับนักแสดงรุ่นใหญ่ ทำให้สาวลาดากดดัน ถึงขั้นน้ำตาแตกปล่อยโฮกลางกองเรื่องนี้รับบทเป็น แอ๋ม ค่ะ คาแรกเตอร์แรกๆ จะดูเหมือนว่าวี๊ดว๊าย ตามกรี๊ดผู้ชาย แต่ถ้าใครได้ติดตามละคร ในช่วงหลังๆ ที่มีความเข้มข้นขึ้น ตัวแอ๋มก็จะมีอีกมุมหนึ่ง ซึ่งแอบเป็นคนจริงจัง เรื่องคาแรกเตอร์คอมเมดี้ ตัวลาดาเองไม่ค่อยกังวลเพราะก็เคยผ่านคาแรกเตอร์แนวนี้มาบ้าง แต่การเล่นดราม่าแบบจริงจังลาดายังไม่เคยมาก่อน อย่างในเอ็มวี มันก็ดราม่าคนละแบบกับการแสดง เพราะการแสดงเราต้องพูดสื่อสาร สายตา อินเนอร์ มันครบมากและยากมาก>> อ่านเรื่องย่อนิยายทุกเรื่อง คลิกที่นี่ <<มีซีนนึงที่เราต้องดราม่าโหดมาก เพราะป้าเราเสีย บอกตรงๆ ว่าเครียดมาก หนึ่งเลยเพราะต้องเข้าฉากกับนักแสดงมืออาชีพหลายท่านเลย อย่างอาหมู พี่จั๊กจั่น พี่ไอซ์ แม่เม้าท์ เราก็กลัวจะทำให้พี่ๆ ช้า เลยกดดันมากถึงขั้นเล่นไม่ออกน้ำตาแตกเลย สติหลุด แต่โชคดีที่พี่ๆ เข้าใจและช่วยส่งอารมณ์หนูดีมาก พอเราไม่เครียด อินในบททีนี้น้ำตามาเป็นแม่น้ำเลย เทคเดียวผ่านเลย (หัวเราะ) หายใจทั่วท้อง ดีใจที่เราข้ามผ่านความกดดันไปได้ยังไงก็ฝากติดตามละคร สางนางพรายด้วยนะคะ ใกล้อวสานเต็มทีรับรองว่ายังมีอะไรให้ได้ลุ้นอีกเพียบค่ะ ติดตามละครได้ทุกวันจันทร์-พฤหัสบดี เวลา 18.40 น. ทางช่อง 8.
เป็นอีกหนึ่งนักร้องที่มีความสามารถทางด้านการแสดง สำหรับสาว ลาดา อาร์สยาม หรือ อาภาภัทร สุขสวัสดิ์ชล แต่งานนี้เส้นทางของการเป็นนักแสดงไม่หมูอย่างที่คิด เมื่อต้องเข้าฉากดราม่าหนัก
สางนางพราย,ลาดา อาร์สยาม,อาภาภัทร สุขสวัสดิ์ชล,ละครช่อง 8,นิยาย,ฉากดราม่า,นักร้อง,ละคร